62019CO0306_INF
Rješenje Suda (deseto vijeće) od 1. ožujka 2022. – Milis Energy i dr.
(spojeni predmeti C-306/19, C-512/19, C-595/19 i C-608/20 do C-611/20) (
1
)
„Zahtjev za prethodnu odluku – Članak 99. Poslovnika Suda – Okoliš – Povelja Europske unije o temeljnim pravima – Članci 16. i 17. – Načela pravne sigurnosti i zaštite legitimnih očekivanja – Ugovor o Energetskoj povelji – Članak 10. – Primjenjivost – Direktiva 2009/28/EZ – Članak 3. stavak 3. točka (a) – Promicanje uporabe energije iz obnovljivih izvora – Proizvodnja električne energije u fotonaponskim solarnim postrojenjima – Izmjena programa potpora”
1.
Okoliš – Promicanje uporabe energije iz obnovljivih izvora – Direktiva 2009/28 – Obvezni ciljevi koji se odnose udio energije iz obnovljivih izvora – Mjere donesene radi postizanja tih ciljeva – Diskrecijska ovlast država članica
(Direktiva Europskog parlamenta i Vijeća 2009/28, čl. 3. st. 1. i 2., čl. 3. st. 3. t. (a) i Prilog I.)
(t. 30.)
2.
Okoliš – Promicanje uporabe energije iz obnovljivih izvora – Direktiva 2009/28 – Obvezni ciljevi koji se odnose udio energije iz obnovljivih izvora – Mjere donesene radi postizanja tih ciljeva – Nacionalni propis kojim se predviđa smanjenje ili odgoda isplate poticaja za energiju proizvedenu u solarnim fotonaponskim postrojenjima koji su već predviđeni, ali još uvijek nisu dospjeli – Dopuštenost – Povreda načela pravne sigurnosti i zaštite legitimnih očekivanja – Nepostojanje – Provjera koju provodi nacionalni sud
(čl. 267. UFEU-a; Direktiva Europskog parlamenta i Vijeća 2009/28, čl. 3. st. 3. t.(a))
(t. 31., 32., 43.-48., 52.)
3.
Temeljna prava – Povelja Europske unije o temeljnim pravima – Pravo vlasništva – Područje primjene – Prava iz kojih proizlazi stečeni pravni položaj – Pojam – Pravo na korištenje poticaja za proizvodnju fotovoltne energije koji se dodjeljuju u okviru postojećeg programa potpora – Isključenost – Nacionalni propis kojim se mijenjaju iznosi tih poticaja i načini njihove isplate – Povreda prava na vlasništvo – Nepostojanje
(Povelja Europske unije o temeljnim pravima, čl. 17. st. 1.; Direktiva Europskog parlamenta i Vijeća 2009/28, čl. 3. st. 3. t. (a))
(t. 34., 35., 40., 50.-53. i izreka)
4.
Okoliš – Promicanje uporabe energije iz obnovljivih izvora – Direktiva 2009/28 – Obvezni ciljevi koji se odnose udio energije iz obnovljivih izvora – Mjere donesene radi postizanja tih ciljeva – Nacionalni propis kojim se predviđa smanjenje ili odgoda isplate poticaja za energiju proizvedenu u solarnim fotonaponskim postrojenjima koji su već predviđeni, ali još uvijek nisu dospjeli – Povreda slobode poduzetništva – Nepostojanje
(Povelja Europske unije o temeljnim pravima, čl. 16.; Direktiva Europskog parlamenta i Vijeća 2009/28, čl. 3. st. 3. t. (a))
(t. 54.-63. i izreka)
Izreka
Pod uvjetom da to provjeri sud koji je uputio zahtjev, uzimajući u obzir sve relevantne elemente, članak 3. stavak 3. točku (a) Direktive 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ i članke 16. i 17. Povelje Europske unije o temeljnim pravima, u vezi s načelima pravne sigurnosti i zaštite legitimnih očekivanja, treba tumačiti na način da im se ne protivi nacionalni propis kojim se predviđa smanjenje ili odgoda isplate poticaja za energiju proizvedenu u solarnim fotonaponskim postrojenjima koji su ranije dodijeljeni upravnim odlukama i potvrđeni posebnim ugovorima sklopljenima između upravitelja tih postrojenja i javnog društva, kad se taj propis odnosi na poticaje koji su već predviđeni, ali koji se još uvijek ne duguju.
(
1
)	SL C 213, 24. 6. 2019.